Misdaadstatistiek: Minder brande gestigNasionale polisiekommissaris Riah Phiyega tydens die bekendmaking van die 2013/14-misdaadstatistiek in Pretoria op 19 September 2014 Foto: Werner Beukes/SAPA Riah Phiyega, die nasionale polisiekommissaris, het Vrydag gesê daar was ŉ algehele afname van 1.3% in kontakverwante misdade tydens die 2013/14 finansiële jaar. “Alle provinsies het positief hiertoe bygedra, buiten die Wes-Kaap en Oos-Kaap,” het sy tydens die bekendmaking van die jaarlikse misdaadstatistiek in Pretoria gesê. Kontakverwante misdade sluit brandstigting en opsetlike saakbeskadiging in. Brandstigting het met 4.2% gedaal en opsetlike saakbeskadiging het met 1.1% gedaal. Sy het gesê daar is ook ŉ algehele afname in eiendomsverwante misdaad van 0.2%. Huisbraak het met 0.6% gedaal, motordiefstal met 0.6% en diefstal uit voertuie het met 3% afgeneem. Veediefstal het met 6.2% gedaal. Handelsmisdade het met 13.6% gedaal en winkeldiefstal met 1.1%. Lees ook: Misdaadstatistiek: Nagenoeg 2 000 gewelddadige betogings Misdaadstatistiek: 800 meer moorde as verlede jaar Misdaadstatistiek: Moorde het toegeneem